
1.	A GYÓGYSZER NEVE

Razasa szuszpenziós orrspray 


[bookmark: _Hlk159327046]2.	MINŐSÉGI ÉS MENNYISÉGI ÖSSZETÉTEL

1000 mikrogramm azelasztin-hidrokloridot és 365 mikrogramm flutikazon-propionátot tartalmaz grammonként.
137 mikrogramm azelasztin-hidrokloridot (= 125 mikrogramm azelasztin) és 50 mikrogramm flutikazon-propionátot tartalmaz befújásonként (0,14 g).

Ismert hatású segédanyag
0,014 mg benzalkónium-kloridot tartalmaz befújásonként (0,14 g).

A segédanyagok teljes listáját lásd a 6.1 pontban.


3.	GYÓGYSZERFORMA

Szuszpenziós orrspray.

Fehér, homogén szuszpenzió.


4.	KLINIKAI JELLEMZŐK

4.1	Terápiás javallatok

Közepesen súlyostól a súlyosig terjedő szezonális vagy perennialis allergiás rhinitis tüneteinek enyhítésére, amennyiben az intranazális antihisztamin- vagy glükokortikoid-monoterápia nem elegendő.

4.2	Adagolás és alkalmazás

Adagolás

A teljes terápiás hatás eléréséhez rendszeres használat szükséges. A szemmel való közvetlen érintkezés kerülendő.

Gyermekek (12 éves kortól), serdülők és felnőttek
1 befújás mindkét orrnyílásba naponta kétszer (reggel és este).

12 év alatti gyermekek
A Razasa szuszpenziós orrspray használata nem javasolt 12 évnél fiatalabb gyermekek esetében, mivel a biztonságosságát és a hatásosságát ebben a korcsoportban nem igazolták.

Idősek
Ebben a betegcsoportban a dózis módosítása nem szükséges.

Vese- és májkárosodás
Vese- és májkárosodásban szenvedő betegek kezelésére vonatkozóan nincsenek adatok.

A kezelés időtartama

A Razasa szuszpenziós orrspray alkalmas hosszú távú kezelésre.
A kezelés időtartamának egybe kell esnie az allergiás expozícióval.

Az alkalmazás módja

A Razasa szuszpenziós orrspray kizárólag intranazálisan alkalmazható.

Használati utasítás
A spray előkészítése az alkalmazás előtt:
A tartályt öt másodpercig finom fel-le billentéssel fel kell rázni, majd el kell távolítani a védőkupakot. Első használat előtt a Razasa szuszpenziós orrspray-t telíteni kell, amihez az adagolószelepet hatszor le kell nyomni, majd felengedni. Ha a Razasa szuszpenziós orrspray-t 7 napnál hosszabb ideig nem használták, az adagolószelep ismételt lenyomásával és felengedésével a pumpát újra kell telíteni.

A spray használata:
A tartályt öt másodpercig finom fel-le billentéssel fel kell rázni, majd el kell távolítani a védőkupakot.
Az orr kifújása után a szuszpenziót mindkét orrlyukba lefelé tartott fejjel egyszer be kell fújni (lásd illusztráció). Használat után a pumpát le kell törölni és a védőkupakot vissza kell rá helyezni.

[image: ]

4.3	Ellenjavallatok

A készítmény hatóanyagával, vagy a 6.1 pontban felsorolt bármely segédanyagával szembeni túlérzékenység.

4.4	Különleges figyelmeztetések és az alkalmazással kapcsolatos óvintézkedések

A forgalomba hozatal utáni alkalmazás során flutikazon‑propionáttal és ritonavirrel kezelt betegeknél klinikailag szignifikáns gyógyszerinterakciókról számoltak be, amelyek szisztémás kortikoszteroid-hatásokat – beleértve a Cushing-szindrómát és mellékvesekéreg-szuppressziót – okoztak. Emiatt a flutikazon-propionát és ritonavir együttes alkalmazása kerülendő, kivéve, ha az alkalmazás várható előnyei meghaladják a kortikoszteroidok szisztémás mellékhatásainak lehetséges kockázatát (lásd 4.5 pont).

Az intranazális kortikoszteroidok szisztémás hatásai elsősorban nagy dózisok tartós használatakor jelentkezhetnek. A szisztémás hatások előfordulásának a valószínűsége kisebb, mint orális kortikoszteroidok adásakor, továbbá eltérőek lehetnek az egyes betegek és a különböző kortikoszteroid-készítmények esetében. A lehetséges szisztémás hatások a Cushing-szindróma, cushingoid tünetek, mellékvesekéreg-szuppresszió, a gyermekek és serdülők növekedésbeli visszamaradása, cataracta, glaucoma és nagyon ritkán számos pszichológiai vagy viselkedési zavar, beleértve a pszichomotoros hiperaktivitást, alvászavart, szorongást, depressziót vagy agressziót (különösen gyermekeknél).

[bookmark: _Hlk159405578]Az azelasztin‑hidroklorid/flutikazon‑propionát orrspray nagymértékű first-pass metabolizmuson megy keresztül, ezért a súlyos májbetegségben szenvedő betegeknél az intranazálisan adott flutikazon‑propionát szisztémás expozíciója megemelkedhet és ez a szisztémás mellékhatások gyakoribb előfordulásához vezethet.
Ilyen betegek kezelésekor elővigyázatosság javasolt.

Az ajánlottnál nagyobb nazális kortikoszteroid dózissal való kezelés következtében klinikailag jelentős mellékvesekéreg-szuppresszió léphet fel. Amennyiben a javasoltnál nyilvánvalóan nagyobb dózisokat alkalmaznak, a stressz, illetve az elektív sebészeti beavatkozás ideje alatt megfontolandó a kiegészítő szisztémás kortikoszteroid-pótlás.

Általánosságban az intranazális flutikazon-készítményeknél azt a legkisebb hatásos dózist kell alkalmazni, amellyel tartósan kontrollálhatók a rhinitis tünetei. A javasoltnál nagyobb dózisok alkalmazását (lásd 4.2 pont) az azelasztin-hidroklorid/flutikazon-propionát orrspray esetén nem vizsgálták. Mint minden intranazálisan alkalmazott kortikoszteroid esetén, a teljes szisztémás terhelést figyelembe kell venni, valahányszor más gyógyszerformában is rendelnek egyidejű kortikoszteroid-kezelést.

A növekedés visszamaradásáról számoltak be olyan gyermekeknél, akik nazális kortikoszteroidokat kaptak engedélyezett dózisban. Mivel a növekedés a serdülőket is érinti, a tartós nazális kortikoszteroid-kezelésben részesülő serdülők növekedését is javasolt rendszeresen ellenőrizni. Amennyiben a növekedés lelassul, a terápiát felül kell vizsgálni, hogy a nazális kortikoszteroid dózisát a tünetek hatásos uralásához szükséges legkisebb fenntartó dózisra lehessen csökkenteni.

A kortikoszteroidok szisztémás és helyi alkalmazásával kapcsolatosan látászavarról számolhatnak be. Amennyiben a beteg olyan tünetekkel jelentkezik, mint például a homályos látás vagy egyéb látászavarok, fontolóra kell venni a beteg szemész szakorvoshoz történő utalását a lehetséges okok kivizsgálása céljából, amelyek között szerepelhet a cataracta, a glaucoma vagy olyan ritka betegségek, mint a centralis serosus chorioretinopathia (CSCR), amelyeket a szisztémás és helyi kortikoszteroid alkalmazása után jelentettek.

Azokat a betegeket, akiknek a látása megváltozott, vagy akiknek az anamnézisében intraoculáris nyomásemelkedés, glaucoma és/vagy cataracta szerepel, szoros megfigyelés alatt kell tartani.

A mellékvesekéreg-működés károsodásának gyanúja esetén a beteget elővigyázatossággal kell átállítani a szisztémás szteroid-kezelésről a Razasa szuszpenziós orrspray alkalmazására.

Azoknál a betegeknél, akik tuberculosisban, bármilyen kezeletlen fertőzésben szenvednek, vagy akik nemrég sebészeti beavatkozáson estek át, vagy sérült az orruk vagy a szájuk, mérlegelni kell a Razasa szuszpenziós orrspray-kezelés előnyeit a lehetséges kockázatokkal szemben.

Az orr és felső légutak fertőzéseit antibakteriális vagy antimikotikus terápiával kell kezelni, de ez nem ellenjavallata a Razasa szuszpenziós orrspray-kezelésnek.

A segédanyagokkal kapcsolatos figyelmeztetések

A készítmény 0,014 mg benzalkónium‑kloridot tartalmaz befújásonként. A hosszan tartó alkalmazás az orrnyálkahártya ödémáját okozhatja.

Ez a gyógyszer kevesebb mint 1 mmol (23 mg) nátriumot tartalmaz befújásonként, azaz gyakorlatilag „nátriummentes”.

4.5	Gyógyszerkölcsönhatások és egyéb interakciók

Flutikazon-propionát
Normál körülmények között, intranazális adagolás után a flutikazon-propionát plazmakoncentrációja alacsony, amelynek oka a nagyfokú first-pass metabolizmus és a citokróm P450 3A4 enzim által történő magas szisztémás kiválasztás a belekben és a májban. Ennek következtében, a flutikazon-propionáttal kialakuló, klinikailag szignifikáns gyógyszerinterakciók nem várhatók.

Egy egészségeseken végzett gyógyszerkölcsönhatás-vizsgálat kimutatta, hogy a ritonavir (egy erős citokróm P450 3A4-gátló) nagymértékben növelheti a flutikazon-propionát plazmakoncentrációját, ami a szérum kortizolszintjének jelentős csökkenését okozza. Forgalomba hozatal után intranazális vagy inhalációs flutikazon-propionáttal és ritonavirral együttes kezelésben részesülő betegeknél a kortikoszteroidok szisztémás mellékhatásainak megjelenéséhez vezető klinikailag szignifikáns interakciókról számoltak be. Az egyidejű kezelés CYP3A4-inhibitorokkal, beleértve a kobicisztát‑tartalmú készítményeket, várhatóan fokozza a szisztémás mellékhatások kockázatát. Kerülni kell ezt a kombinációt, kivéve, ha az előnyös hatás meghaladja a szisztémás kortikoszteroid‑mellékhatások fokozott kockázatát. Ebben az esetben a betegeket monitorozni kell, hogy nem alakulnak-e ki szisztémás kortikoszteroid-mellékhatások.

A vizsgálatok kimutatták, hogy a citokróm P450 3A4 más gátlói elhanyagolható (eritromicin) és csekély (ketokonazol) mértékben növelik a flutikazon-propionát szisztémás expozícióját, a szérum-kortizolszint számottevő csökkenése nélkül. Mindemellett, óvatossággal ajánlott eljárni a flutikazon‑propionát és erős citokróm P450 3A4-gátlók (például ketokonazol) együttes adásakor, mivel megemelkedhet a flutikazon-propionát szisztémás expozíciója.

Azelasztin-hidroklorid
Az azelasztin-hidroklorid orrspray-vel specifikus interakciós vizsgálatokat nem végeztek. Interakciós vizsgálatokat nagy dózisú orális alkalmazásnál végeztek. Ezek azonban nem relevánsak az azelasztin‑hidroklorid orrspray-nél, mivel a javasolt nazális dózis sokkal alacsonyabb szisztémás expozíciót eredményez. Ennek ellenére, fokozott óvatossággal kell eljárni azelasztin-hidroklorid alkalmazásakor azoknál a betegeknél, akik egyidejűleg szedatív vagy központi idegrendszerre ható gyógyszert szednek, mivel azok szedatív hatása felerősödhet. Az alkohol szintén befolyásolhatja ezt a hatást (lásd 4.7 pont).

4.6	Termékenység, terhesség és szoptatás

Termékenység
A termékenységre vonatkozóan korlátozott mennyiségű adat áll rendelkezésre (lásd 5.3 pont).

Terhesség
Az azelasztin-hidroklorid és a flutikazon-propionát terhes nőknél történő alkalmazásáról nincsenek, vagy korlátozott mennyiségű adat áll rendelkezésre. Ezért a Razasa szuszpenziós orrspray terhesség alatt csak akkor alkalmazható, ha a lehetséges előnyök meghaladják a magzatra gyakorolt lehetséges kockázatot (lásd 5.3 pont).

Szoptatás
[bookmark: _Hlk159416387]Nem ismert, hogy az orrnyálkahártyán alkalmazott azelasztin-hidroklorid vagy a metabolitjai, illetve a flutikazon-propionát vagy metabolitjai kiválasztódnak-e az anyatejbe. A Razasa szuszpenziós orrspray szoptatás idején csak akkor alkalmazható, ha a lehetséges előnyök meghaladják az újszülöttre/csecsemőre gyakorolt lehetséges kockázatot.

4.7	A készítmény hatásai a gépjárművezetéshez és a gépek kezeléséhez szükséges képességekre

A Razasa szuszpenziós orrspray kismértékben befolyásolja a gépjárművezetéshez és a gépek kezeléséhez szükséges képességeket.

Egyedi esetekben fáradtság, erőtlenség, kimerültség, szédülés vagy gyengeség alakulhat ki, aminek oka lehet maga a betegség, vagy a Razasa szuszpenziós orrspray alkalmazása is. Ezekben az esetekben a gépjárművezetéshez és a gépek kezeléséhez szükséges képességek károsodhatnak. Az alkohol ezeket a hatásokat felerősítheti.

4.8	Nemkívánatos hatások, mellékhatások

Gyakran dysgeusia, hatóanyag-specifikus kellemetlen íz jelentkezik az alkalmazás során (gyakran a helytelen alkalmazás miatt, amikor a befújás túlságosan hátrahajtott fejjel történik).

A mellékhatások szervrendszerenként és gyakoriság szerint kerülnek felsorolásra. A gyakoriság meghatározása az alábbi kategóriák szerint történt:
Nagyon gyakori		(≥ 1/10)
Gyakori		(≥ 1/100 – < 1/10)
Nem gyakori		(≥ 1/1000 – < 1/100)
Ritka				(≥ 1/10 000 – < 1/1000)
Nagyon ritka		(< 1/10 000)
Nem ismert		(a gyakoriság a rendelkezésre álló adatokból nem állapítható meg)

	Gyakoriság
	Nagyon gyakori
	Gyakori
	Nem gyakori
	Ritka
	Nagyon ritka
	Nem ismert

	Szervrendszer
	
	
	
	
	
	

	Immunrendszeri betegségek és tünetek
	
	
	
	
	Túlérzékenység; anaphylactoid reakció; angiooedema (arc vagy a nyelv duzzanata, bőrkiütés); hörgőgörcs
	

	Idegrendszeri betegségek és tünetek
	
	Fejfájás 
Dysgeusia (kellemetlen íz), kellemetlen szag
	
	
	Szédülés, somnolentia (aluszékonyság, álmosság)
	

	Szembetegségek és szemészeti tünetek*
	
	
	
	
	Glaucoma, megnövekedett szemnyomás, cataracta
	Homályos látás (lásd 4.4 pont)

	Légzőrendszeri, mellkasi és mediastinalis betegségek és tünetek
	Orrvérzés
	
	Kellemetlen érzés az orrban (irritáció, csípő, viszkető érzés), tüsszögés, orrnyálkahártya-szárazság, köhögés, 
kaparó torok, torokirritáció
	
	Orrsövény-perforáció**, nyálkahártya-erózió

	Orrnyálkahártya-ulceratio

	Emésztő-rendszeri betegségek és tünetek
	
	
	
	Száj-szárazság
	Hányinger
	

	A bőr és a bőr alatti szövet betegségei és tünetei
	
	
	
	
	Bőrkiütés
Pruritus
Urticaria
	

	Általános tünetek, az alkalmazás helyén fellépő reakciók
	
	
	
	
	Fáradtság (bágyadtság, kimerültség)
Gyengeség (lásd 4.7 pont)
	


*	Kisszámú spontán jelentés hosszú intranazális flutikazon-propionát-kezelés után.
**	Orrsövény perforációt jelentettek intranazális kortikoszteroid kezelés után.

Egyes nazális kortikoszteroidoknak lehetnek szisztémás hatásaik, különösen nagy dózisok és hosszú távú alkalmazás esetén (lásd 4.4 pont).

Nazális kortikoszteroid-kezelésben részesülő gyermekeknél a növekedés visszamaradásáról számoltak be. A növekedés visszamaradása serdülőknél is előfordulhat (lásd 4.4 pont).

Hosszú távú nazális kortikoszteroid-kezelés során ritka esetekben osteoporosist figyeltek meg.

Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni.
Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

A nazális alkalmazásnál túladagolási reakciók nem várhatóak.

Az intranazális flutikazon-propionát akut vagy krónikus túladagolásáról nincsenek adatok.

Egészséges önkénteseknél napi kétszer 2 mg flutikazon-propionát (a napi ajánlott dózis tízszerese) 7 napig tartó intranazális alkalmazása nem volt hatással a hypotalamus-hypophysis-mellékvese-tengely (HPA) működésére.

Az ajánlottnál magasabb dózisok hosszú távú alkalmazása a mellékvesekéreg-funkciók átmeneti szuppressziójához vezethet.
Ezeknél a betegeknél, a Razasa szuszpenziós orrspray-kezelést azzal a dózissal kell folytatni, amellyel a tünetek megfelelően kontrollálhatók; a mellékvesekéreg-funkciók néhány nap elteltével normalizálódnak, és ez a plazma-kortizolszint mérésével ellenőrizhető.

Véletlen lenyelés miatti túladagolásnál az azelasztin-hidroklorid által kiváltott központi idegrendszeri zavarok (többek között álmosság, zavarodottság, kóma, tachycardia és hypotensio) várhatóak az állatkísérletek eredményei alapján.

Tüneti kezelést kell alkalmazni. A lenyelt mennyiségtől függően gyomormosás javasolt. Ismert antidotuma nincs.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: Dekongesztánsok és más nazális készítmények helyi alkalmazásra, kortikoszteroid/flutikazon, kombinációk, ATC kód: R01AD58

Hatásmechanizmus és farmakodinámiás hatások
A Razasa szuszpenziós orrspray azelasztin-hidrokloridot és flutikazon-propionátot tartalmaz, amelyek különböző hatásmechanizmussal rendelkeznek, és szinergikus hatást mutatnak az allergiás rhinitis és rhinoconjunctivitis tüneteinek enyhítésében.

Flutikazon-propionát 
A flutikazon-propionát egy szintetikus trifluorozott kortikoszteroid, amelynek igen nagy affinitása van a glükokortikoid-receptorhoz és erős gyulladáscsökkentő hatása van, például a klónozott humán glükokortikoid-receptorral végzett kötődési és génexpressziós vizsgálatokban 3-5-ször hatásosabb, mint a dexametazon.

Azelasztin-hidroklorid
A ftalazinon-származék azelasztin erős, tartós hatású, szelektív H1-receptor-antagonista, hízósejt-stabilizátor és gyulladáscsökkentő antiallergiás hatóanyag. Az in vivo (preklinikai) és in vitro vizsgálatok adatai azt mutatják, hogy az azelasztin gátolja azoknak a kémiai mediátoroknak – például leukotriének, hisztamin, vérlemezke-aktiváló faktor (PAF) és szerotonin – a szintézisét vagy felszabadulását, amelyek részt vesznek az allergiás reakciók korai és késői fázisaiban.
A nazális allergiás tünetek enyhülése az alkalmazástól számított 15 percen belül jelentkezik.

Azelasztin-hidroklorid/flutikazon-propionát orrspray
Négy, allergiás rhinitisben szenvedő felnőtteken és serdülőkön végzett klinikai vizsgálatban az azelasztin-hidroklorid/flutikazon-propionát orrspray (1 befújás mindkét orrnyílásba naponta kétszer) szignifikánsan enyhítette a nazális tüneteket (mint orrfolyás, orrdugulás, tüsszögés és orrviszketés), a placebóval, illetve az azelasztin-hidroklorid- és a flutikazon-propionát-monoterápiával összehasonlítva. Szignifikánsan enyhítette a szemtüneteket (beleértve a szemviszketést, könnyezést/könnybe lábadást, és szemvörösséget), valamint szignifikánsan javította a betegek betegséggel összefüggő életminőségét (rhinoconjunctivitis életminőségi kérdőív – RQLQ), mind a 4 vizsgálat során.

Egy forgalomban lévő flutikazon-propionát orrspray-vel összehasonlítva a jellegzetes tünetek jelentős enyhülése (az orrtünetek súlyossága 50%-kal) lényegesen hamarabb következett be (3 vagy több nap) az azelasztin-hidroklorid/flutikazon-propionát orrspray használata során. Az azelasztin-hidroklorid/flutikazon-propionát orrspray statisztikailag szignifikáns hatása megmaradt egy 1 évig tartó krónikus perzisztens allergiás rhinitisben és nem‑allergiás eredetű/vasomotoros rhinitisben szenvedők körében végzett vizsgálat teljes időtartama alatt.

Egy parlagfű pollennel allergén expozíciós kamrában végzett vizsgálat során az orrtünetek első, statisztikailag szignifikáns enyhülését 5 perccel az azelasztin-hidroklorid/flutikazon-propionát orrspray alkalmazása után figyelték meg (placebóval összehasonlítva). 15 perccel az azelasztin‑hidroklorid/flutikazon-propionát alkalmazása után a betegek 60%-a számolt be legalább 30%-os, klinikailag releváns tünetcsökkenésről.

5.2	Farmakokinetikai tulajdonságok

Felszívódás
Az azelasztin-hidroklorid/flutikazon-propionát orrspray két befújás/orrnyílás (548 mikrogramm azelasztin-hidroklorid és 200 mikrogramm flutikazon-propionát) dózis után a plazma csúcskoncentráció (Cmax) átlaga (± átlag eltérés) 194,5±74,4 pg/ml azelasztin és 10,3±3,9 pg/ml a flutikazon-propionát esetén, a teljes expozíció (AUC) átlaga 4217±2618 pg/ml×óra azelasztin és 97,7±43,1 pg/ml×óra flutikazon-propionát esetén. A Cmax eléréséhez szükséges expozíciós idő (tmax) medián értéke egyszeri dózisnál 0,5 óra volt az azelasztin és 1,0 óra a flutikazon-propionát esetén.

A flutikazon-propionát szisztémás expozíciója körülbelül 50%-kal volt magasabb az azelasztin‑hidroklorid/flutikazon-propionát orrspray alkalmazása után egy másik forgalomban lévő flutikazon-propionát orrspray-vel összehasonlítva. Az azelasztin szisztémás expozíciója az azelasztin‑hidroklorid/flutikazon-propionát orrspray alkalmazása után azonos volt egy másik forgalomban lévő azelasztin orrspray-vel összehasonlítva. Azelasztin-hidroklorid és flutikazon-propionát közötti farmakokinetikai kölcsönhatásra nincs bizonyíték.

Eloszlás
A flutikazon-propionát megoszlási térfogata dinamikus egyensúlyi állapotban magas (körülbelül 318 liter). Plazmafehérje-kötődése 91%.
Az azelasztin megoszlási térfogata magas, ami főleg a perifériás szövetekbe való felszívódást jelzi. A plazmafehérje-kötődése 80-90%. Továbbá, mindkét gyógyszer széles terápiás ablakkal rendelkezik. Ennek következtében kiszorítási reakciók nem valószínűek.

Biotranszformáció
A flutikazon-propionát gyorsan kiürül a szisztémás keringésből, elsődlegesen a citokróm P450 CYP3A4 enzimen történő hepatikus metabolizmussal, melynek révén inaktív karboxilsav-metabolit keletkezik. A lenyelt flutikazon-propionát szintén nagyfokú first-pass metabolizmuson esik át. Az azelasztin a különböző CYP izoenzimeken – főleg a CYP3A4, CYP2D6 és CYP2C19 enzimen – keresztül N‑dezmetil-azelasztinná alakul.

Elimináció
Az intravénásan beadott flutikazon-propionát eliminációs rátája lineáris 250‑1000 mikrogramm dózistartományban és magas plazmaclearance-szel (Cl=1,1 l/perc) jellemezhető. A maximális plazmakoncentráció mintegy 98%-kal csökken 3-4 órán belül, és csak kis plazmakoncentrációval jár a 7,8 órás terminális felezési idő. A flutikazon-propionát renalis clearance-e elhanyagolható (<0,2%) és kevesebb, mint 5% a karboxilsav-metabolit esetén. A kiürülés fő útja a flutikazon-propionát és metabolitjai esetében az epével történő kiválasztás.
Egyszeri azelasztin dózis után az azelasztin plazma eliminációs felezési ideje körülbelül 20-25 óra, míg a terápiásan aktív N-dezmetil-azelasztin metabolité körülbelül 45 óra. Elsősorban a széklettel választódik ki. A széklettel történő, kis mennyiségű, elhúzódó kiürülés bizonyos mértékű enterohepatikus körforgásra utalhat.

5.3	A preklinikai biztonságossági vizsgálatok eredményei

Flutikazon-propionát
Az általános toxikológiai vizsgálatok eredményei hasonlóak voltak a többi glükokortikoidnál találtakéhoz, és a fokozott farmakológiai aktivitással voltak összefüggésben. Nem valószínű, hogy ezek az eredmények klinikai jelentőséggel bírnak, mivel az ajánlott nazális dózisok alkalmazása esetén minimális a szisztémás expozíció. A konvencionális genotoxicitási tesztekben a flutikazon-propionát nem mutatott genotoxikus hatásokat. Továbbá, patkányokon és egereken végzett kétéves inhalációs vizsgálatban nem találtak a kezeléssel összefüggő tumorincidencia-fokozódást.
Állatkísérletekben a glükokortikoidok malformatiókat, köztük szájpadhasadékot és az intrauterin növekedés retardációját okozták. Nem valószínű, hogy emberre nézve ez releváns lenne, tekintettel az ajánlott nazális dózisokra, amelyek minimális szisztémás expozíciót eredményeznek (lásd 5.2 pont).

Azelasztin-hidroklorid
Az azelasztin-hidroklorid tengerimalacoknál nem mutatott szenzibilizáló tulajdonságot. Az egereken és patkányokon végzett in vitro és in vivo vizsgálatokban az azelasztin nem mutatott sem genotoxikus, sem karcinogenikus hatást. Hím és nőstény patkányoknál az azelasztin 3 mg/ttkg/nap per os dózisa dózisfüggő csökkenést okozott a fertilitási indexben. A krónikus toxicitási vizsgálatokban nem találtak hatóanyag-specifikus elváltozásokat sem a hím, sem a nőstény patkányok reprodukciós szerveiben. Embryotoxikus és teratogén hatások patkányoknál, egereknél és nyulaknál csak az anyára toxikus dózisoknál jelentkeztek (például egereknél és patkányoknál csontváz malformációkat figyeltek meg 68,6 mg/ttkg/nap dózisok mellett).

Azelasztin-hidroklorid/flutikazon-propionát orrspray
Azelasztin-hidroklorid/flutikazon-propionát orrspray-vel patkányokon 90 napig tartó, és kutyákon 14 napig végzett ismételt dózisú intranazális toxikológiai vizsgálatok nem fedtek fel semmilyen újabb mellékhatást az egyedi összetevők mellékhatásaival összehasonlítva.


6.	GYÓGYSZERÉSZETI JELLEMZŐK

6.1	Segédanyagok felsorolása

glicerin (E422)
mikrokristályos cellulóz (E460)
karmellóz-nátrium (E466)
dinátrium-edetát
poliszorbát 80 (E433)
benzalkónium-klorid
fenil-etil-alkohol
tisztított víz

6.2	Inkompatibilitások

Nem értelmezhető.

6.3	Felhasználhatósági időtartam

2 év
Az első felbontás után: 6 hónap

6.4	Különleges tárolási előírások

Hűtőszekrényben nem tárolható! Nem fagyasztható!

6.5	Csomagolás típusa és kiszerelése 

23 g szuszpenzió (legalább 120 befúvás) PP adagoló pumpával és porvédő kupakkal ellátott adagoló feltéttel lezárt I-es típusú, barna üvegbe töltve.

Kiszerelések:
23 g szuszpenzió (legalább 120 befújásnyi) 25 ml-es üvegben.
Gyűjtőcsomagolás: 3 üveg 23 g (69 g) szuszpenziós orrspray-t tartalmaz.

Nem feltétlenül mindegyik kiszerelés kerül kereskedelmi forgalomba.

6.6	A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Megjegyzés:  (egy keresztes)
Osztályozás: II. csoport
Kizárólag orvosi rendelvényhez kötött gyógyszer (V).


7.	A FORGALOMBA HOZATALI ENGEDÉLY JOGOSULTJA

8.	A FORGALOMBA HOZATALI ENGEDÉLY SZÁMA(I)

OGYI-T-24762/01	1×	I-es típusú üvegben
[bookmark: _GoBack]

9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2026. július 8.


10.	A SZÖVEG ELLENŐRZÉSÉNEK DÁTUMA

2026. július 8.
OGYÉI/60061/2023
image1.jpeg
/TR
(

~





